Nafarroako Parlamentuko Mahaiak, 2021eko abenduaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko interpelazioa, minbiziaren arloko prebentzioaren, detekzio goiztiarraren, arretaren eta ikerketaren arloan Nafarroan dauden politikei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko abenduaren 13an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, minbiziaren arloko prebentzioaren, detekzio goiztiarraren, arretaren eta ikerketaren arloan Nafarroan dauden politikei buruzko honako interpelazio hau aurkezten dio Gobernuari, Osoko Bilkuran eztabaidatzeko.

Osasungintza-sistemetan eta gaixoen nahiz haien familien bizi-kalitatean inpaktu handia duen gaixotasun bat da minbizia. Nafarroako Gobernuarentzat lehentasun behar dute izan prebentzioaren, detekzio goiztiarraren, arretaren eta ikerketaren arloko osasungintza-politikek. Jakin nahi dugu zer neurri ezarri nahi dituen Nafarroako Gobernuak Nafarroan minbizia prebenitzeko eta minbiziari erantzuteko.

Iruñean, 2021eko azaroaren 30ean

Foru parlamentaria: Cristina Ibarrola Guillén